Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8606

g) Szakszövegek alapján tudja röviden jellemezni a Kárpát-medencében élő népek táncainak hasonlóságait és különbségeit. 2006/20/II. szám ☺ NÉPTÁNC 11–12. évfolyam 2006/20/II. szám A Néptánc tanterv a Képességfejlesztő és értékőrző program (KÉK) keretei között az 7–12. évfolyam számára kimunkált, a gyakorlatban több ízben kipróbált részletes tanterv. Az itt közölt Néptánc tanterv szerves előzménye 7-8., és a 9–10. évfolyam számára kidolgozott tanterv. A tantervet bevezethetik azok az iskolák (pedagógusok), akik a Képességfejlesztő és értékőrző program és pedagógiája szerint dolgoznak. Javasolt óraszám Évfolyam 7. 8. 9. 10. 11. 12. Heti óraszám ☺ (b) ☺ (b) ☺ (b) ☺ (b) ☺ (b) ☺ (b) (b): Bontott csoportban ajánlott a tanítása A KÉK tanterv és a NAT 2003 viszonyának jellemzői A Néptánc tanterv a Művészetek műveltségi területre készült, ezen belül a Dráma és tánc műveltségi részterület egy részét érinti. A tanterv a tánccal kapcsolatban megfogalmazott NAT követelményeket teljes egészében lefedi. A részterülethez tartozó és a drámával kapcsolatos követelményeknek azonban csak természetesen részben felel meg. A tanterv a vállalt műveltségi részterületen a NAT követelményeihez viszonyítva jelentős többletteljesítményt vár el a tanulóktól. E többlet lényege a hagyományos tánckultúra (és a teljes hagyományos kultúra) értékeinek egységben látása, a hagyomány adekvát és inadekvát továbbélésének felismerése, az adaptációs és alkotási lehetőségek kihasználása, a reális – önmagára reflektálni tudó – magyarságkép kialakítása a reális Európa-kép, világkép és emberkép megalapozása érdekében. A tanterv a Hon- és népismeret kiemelt fejlesztési feladat vonatkozásában (gyermekjátékok, ének, zene, mozgás, viselet, táncos szokások stb.) koherens és a helyi táji-történeti előzményekhez alkalmazkodni tudó követelményrendszert mutat be, amellyel képes lefedni e nagy képességfejlesztő potenciállal rendelkező ismeret-, tevékenység-, magatartás- és attitűdrendszer egészét. A tanterv jellemzői A Néptánc tanulása révén a tanulók megismerhetik annak a magyar néptánckultúrának az értékeit, amely a magyarok honfoglalásakor hozott alapokon, a Kárpát-medencében együtt élő népek sok évszázados egymásra hatása során alakult ki és amely ismeret- tevékenység- magatartás-attitűdrendszerével tájékozódási pontokat nyújthat a tanulóknak a múlt-jövő, az egyén- település- magyarság- európaiság-emberiség és az adottságokképességek-vállalható szerepek intervallumában. A Néptánc képességfejlesztő és attitűdalakítási, -befolyásolási potenciálja a dallam- ritmus-mozgás egységéből, a táncnak a személyiség "egészét" mozgósító (ének, mozgáskoordináció, kooperáció stb.) szerepéből adódóan – rendkívül nagy. A tanterv tananyagrendszere tájanként, néprajzi csoportonként, településenként más és más lehet. Meghatározó beállítódása, hogy a helyi hagyományokra épít, és ezekre reflektálva mutatja be más tájegységek, vagy az "egész" néptánchagyomány válogatott értékeit. Ha helyi hagyományok nincsenek, vagy nem kellően feltártak, célszerű a tanterv ütemezéséhez igazodni. Ez az „igazodás” elsősorban a tantervi formára és a más tantárgyak tananyagaival való kapcsolatteremtésre utal, azonban eltérő koncepció hiányában a tartalomra is vonatkozik. A Néptánc tanterv tananyaga a magyar néptánckincs legfontosabb típusait és dialektusait építi programjába. Tananyaga és felépítése összhangban van a Népismeret-néprajz tantervével. A tanterv minden tananyagrész esetében először a népdalok és a népzene előrevételével szándékozik a tanulókat ráhangolni a táncokra, szokásokra, majd a mozgássorok megtanulására is hosszú időt – legalább 2 tanévet – biztosít. A folyamatos gyakorlásnak köszönhetően egy-egy motívumfűzés elsajátítására 3-4 év is állhat a tanuló rendelkezésére. Ez a megoldás segítheti az esetleges hátrányok kompenzálását, de az elmélyülés lehetőségével módot ad a tehetséggondozásra is. A táncok folyamatos gyakorlása nem csupán az elsajátításra fordítható idő növelését és a mozgásemlékezet fejlesztését szolgálja. A tanulók testi növekedése, a test súlypontjának változása, a végtagok megnyúlása azt eredményezi, hogy az egyszer már megtanult és stílusosan táncolt motívumfűzés lassan "elromolhat", szögletessé válhat. Ezért időnként a már ismert táncfolyamatokat is célszerű újra tanulni. A lányok és a fiúk tevékenységköre a néptáncban viszonylag hamar elválik. Erre, mint tanulásszervezési problémára a tárgy programba vétele során számítani kell. A Néptánc tanterv – illeszkedve a Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (minimális) teljesítményminősítést szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – a bábozás foglalkozásokon való aktív részvétellel – bármely tanuló teljesíteni tudja. 2006/20/II. szám A Néptánc tanulásának céljai a 11–12. évfolyamon A Néptánc tanulásának az a célja, hogy az iskolából kikerülő fiatalok eligazodjanak a mozgás- és tánckultúra – kitüntetetten a magyar néptánc-kultúra – világában, ismerjék fel értékeit, értsék a Kárpát-medence táncainak formanyelvét, adottságaiknak megfelelően és szituatív módon tudják használni, illetve továbbfejleszteni táncos anyanyelvünket, ismerjék a népi műveltség és a néptánc egységét, illetve kölcsönös meghatározottságait, és tudják kihasználni a dallam, a ritmus és a mozgás harmóniájának-diszharmóniájának mentálhigiéniai hatásait. A Néptánc tantárgy tanulása révén a tanulók megismerhetik annak a magyar néptánckultúrának az értékeit, amely a magyarok honfoglalása során magunkkal hozott alapokon, a Kárpát-medencében együtt élő népek sok évszázados egymásra hatása során alakult ki, és amely ismeret- tevékenység-attitűdrendszerével tájékozódási pontokat nyújthat a tanulók számára a múlt-jövő, az egyén- település- magyarság-európaiság- emberiség és az adottságok- képességek-vállalható szerepek intervallumában. A Néptánc képességfejlesztő és attitűdalakítási, -befolyásolási potenciálja – a dallam- ritmus-mozgás egységéből, a táncnak a személyiség "egészét" mozgósító (ének, mozgáskoordináció, kooperáció stb.) szerepéből adódóan – rendkívül nagy. Felkínálható tevékenységei, közvetített ismeretei, attitűdkialakítási-befolyásolási szándékai révén a néptánc: Â segíti a magyarsághoz, az elődök által létrehozott értékekhez, a hazához és más népekhez való pozitív viszonyulás alakulását; Â segíti az egyéni szükségletek kielégítését, például: önkifejezés: népdal, ballada, táncos improvizáció, önművelés: néptáncok, népszokások gyűjtése, táncleírások tanulmányozása, táncleírás jelírással, alkotás: improvizáció, koreográfia tervezése, leírása, betanítása stb.; Â segíti a reális önismeret és énkép kialakulását, a sokféle szerepkörben való megméretődést; Â segíti a képességek /ritmushallás, ritmustartás, ritmusemlékezet, tempótartás, tempóemlékezet, mozgáskoordináció, térérzékelés, mozgásemlékezet, kooperáció, improvizáció stb./ sokoldalú kibontakozását és fejlődését, és ezzel hozzájárul az esetleges hátrányok enyhítéséhez, illetve a tehetségek felismeréséhez; Â segíti az alkotásra való beállítódást, illetve a felkészülést a rendszeresen visszatérő improvizációval, etűdök összeállításával, vagy koreográfia készítésével; Â segíti a reális magyarságkép, a nemzeti identitás kialakulását, és ezzel segíti az Európa-kép és az emberkép kialakulását is. A Néptánc tantárgy tananyagrendszere tájanként, néprajzi csoportonként, településenként más és más lehet. Meghatározó beállítódása, hogy a helyi hagyományokra épít, és ezekre reflektálva mutatja be más tájegységek, vagy az "egész" néptánchagyomány válogatott értékeit. Ha helyi hagyományok nincsenek, vagy nem kellően feltártak, csak akkor célszerű a tanterv ütemezéséhez igazodni. A 11–12. osztályban a néptánc tanulásának az a célja, hogy a fakultációt vállaló tanulók mélyebben ismerjék meg táncos anyanyelvünket, az alapvető tánctechnikákat, váljon természetessé számukra a másik nemmel való táncos kooperáció, készüljenek fel az improvizációra és a tánchagyomány megőrzésére. Tudják átélni az ének, a zene és a mozgás összhangját és diszharmóniáját, szükségletkielégítő szerepét, legyenek képesek a megtanult táncokat adekvát módon bemutatni. Tudják megítélni a tánchagyomány adekvát és inadekvát felhasználását, a színpadra állítás érdemeit és problémáit. Biztonsággal ismerjék fel a tánctípusokat és a táncdialektusokat, ismerjék fel a táj, a viselet, a népszokások és táncok egymásra hatásait, készüljenek fel az elsajátított mozgáskultúra továbbadására. 2006/20/II. szám A tananyag-elsajátítás, az ellenőrzés és az értékelés módszerei a 11–12. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Népdalok, népszokások dalainak éneklése egyedül és csoportosan;  Népdalok, népszokások dalainak éneklése ritmuskísérettel;  Népdalok, népszokások dalainak éneklése mozgással, játékkal összekapcsolva;  Népdalok, népszokások dalainak éneklése ritmuskísérettel és eszközhasználattal (bot, sapka, fonott korbács, kendő stb.);  Ritmusgyakorlatok;  Motívumok, motívumfűzések, gyakoroltatása kötött sorrendben;  Motívumok, motívumfűzések gyakoroltatása szabadon (improvizálás);  Koreográfiák, kötött produkciók gyakorlása;  Népszokások, néptáncok színpadi előadása közönségnek;  Részvétel táncházban, vegyes korosztályú vendégek között;  Filmek megtekintése népszokásokról, tánchagyományokról, a Kárpátmedence tánckultúrájáról;  Népszokásokról, néptánctípusokról, táncdialektusokról, tánchagyomány-történetről szóló szövegek feldolgozása;  Táncprodukciók elemzése;  Táncdialektusok elemzése;  A táncírás-olvasás alapelemeinek tanulása és gyakorlása  Egyéni produkció bemutatása csoporttársaknak;  Önelemzés egyéni produkcióról vagy a csoportos produkcióban tetten-érhető saját teljesítményről;  Tanulói produkció, attitűdmegnyilvánulás megfigyelése különféle helyzetekben, a tanuló különféle szerepeiben és a tanulás különféle fázisaiban;  Tanulók közös produkcióinak megtekintése és elemzése más tanulók által;  Tanulók egyéni vagy közös produkcióinak megtekintése és elemzése a pedagógus által;  Versenyeztetés csoporton belül;  Iskolai vagy egyéb versenyeken való szerepeltetés;  Csoportos színpadi produkciók bemutatása közönségnek;  Filmek, hangzó anyagok tanulói elemzése megtekintés, illetve meghallgatás után;  Adott mozgások a tanulók általi lejegyzésének ellenőrzése és elemzése;  Az egyes tanulók táncházban megnyilvánuló magatartásának, viselkedési kultúrájának, szerepazonosulásának megfigyelése és elemzése szóban;  Néptánc-produkciók elemzése szóban a zene- tánc- viseletmagatartás összefüggések alapján;  Tanulók által készített koreográfiák előadása  Megfigyelt produkciók rangsorolása tanulók által;  Megfigyelt produkciók rangsorskálán való elhelyezése a pedagógus által;  Megfigyelt produkciók zsűriztetése külső szakemberek által;  Produkciók elemző értékelése szóban;  A csoporttagokhoz, a partnerhez való viszonyulás elemző értékelése szóban;  A néptáncírás-produktumok rangsorskálán való elhelyezése; 2006/20/II. szám Személyi feltételek  2001–szeptemberétől 2003 szeptemberéig megkezdett néptánc szakirányú továbbképzési szakról igazolás vagy főiskolai néptánc-pedagógus végzettség;  2003–szeptemberétől 2006 szeptemberéig néptánc szakvizsgázott szakirányú továbbképzési szak vagy főiskolai néptánc-pedagógusi végzettség;  2006–szeptemberétől néptánc szakvizsgázott szakirányú továbbképzési szak, vagy főiskolai néptáncpedagógusi végzettség, vagy főiskolai néptánc szakos végzettség. Tárgyi feltételek  Elkülönített, rugalmas padozatú tér vagy tornaterem  Kazettás magnetofon, CD-, videó és DVD-lejátszó  Hangkazetták, CD-k, videók, DVD-k  Kellékek: botok, kendők, szalagok, üvegek stb.  Gyakorló ruha, fellépő ruha A szükséges tankönyvek, segédkönyvek és egyéb taneszközök jegyzéke  Sebő Ferenc: Népzenei olvasókönyv. Planétás. Jelenlévő múlt sorozat.  Sárosi Bálint: Hangszerek a magyar néphagyományban. Planétás. Jelenlévő múlt sorozat.  A magyar nép és nemzetiségeinek tánchagyománya. Szerk.: Felföldi László – Pesovár Ernő. Planétás. Jelenlévő múlt sorozat.  Pesovár Ernő: A magyar páros tánc. Planétás. Jelenlévő múlt sorozat.  Néptánc kislexikon. Szerk.: Pálfy Gyula. Planétás. Jelenlévő múlt sorozat.  Tátrai Zsuzsanna – Karácsony Molnár Erika: Jeles napok, ünnepi szokások. Planétás. Jelenlévő múlt sorozat.  Új élő népzene CD-sorozat 1-10.  Elemezhető néptánc- és táncprodukciókról készült videokazetták, DVD-k (gyűjtések, színházi vagy táncházi felvételek) Taneszköz, tanítási segédlet Évfolyam Raktári szám Cím 11-12. Autentikus népzenét tartalmazó hangkazetták, CD-k Elemezhető, néptánc-produkciókról készült videokazetták, DVD-k (gyűjtések, színházi vagy táncházi felvételek) Néptánc olvasókönyvek A néptánc tanítása viszonylag rugalmas, lehetőleg fa padlózatú, nem porolós helyiséget igényel, jó minőségű hangszóróval, erősítővel, audio- és videó eszközökkel felszerelve. A szükséges tankönyvek, segédkönyvek és egyéb taneszközök jegyzéke: Â Sebő Ferenc: Népzenei olvasókönyv. Planétás. Jelenlévő múlt sorozat. Â Sárosi Bálint: Hangszerek a magyar néphagyományban. Planétás. Jelenlévő múlt sorozat. Â A magyar nép és nemzetiségeinek tánchagyománya. Szerk.: Felföldi László – Pesovár Ernő. Planétás. Jelenlévő múlt sorozat. Â Pesovár Ernő: A magyar páros tánc. Planétás. Jelenlévő múlt sorozat. Â Néptánc kislexikon. Szerk.: Pálfy Gyula. Planétás. Jelenlévő múlt sorozat. Â Tátrai Zsuzsanna – Karácsony Molnár Erika: Jeles napok, ünnepi szokások. Planétás. Jelenlévő múlt sorozat. Â Új élő népzene CD-sorozat 1-10. Â Elemezhető néptánc- és táncprodukciókról készült videokazetták, DVD-k (gyűjtések, színházi vagy táncházi felvételek) A néptánc tanításához a közoktatási rendszerben is felhasználható taneszközök köre egyelőre szűk, azonban fokozatosan bővül. Az amatőr néptánc-művészeti mozgalom és a táncpedagógusok képzése már korábban "kikényszerítette" azokat a háttéranyagokat, amelyek ma az iskolában is használhatóak, ha nem magasan képzett néptánc-oktató vállalja a tárgy tanítását. Az alábbi kötetek beszerzése indokolt: 2006/20/II. szám

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes